  Туспуктэм: Григорий Фомин Наталия Сильвестрова Ижкарысь 63 номеро школаез но хореографияя 95 номеро лицеез быдэсак тупатъялозы. Отын дышетскисьёс огдырлы мукет дышетскон юртъёсы выжозы. Со сярысь карлэн тӧроез Олег Бекмеметьев «ВКонтатке» мерлыко вотэсысь бамаз ивортӥз. Тупатъян ужъёсты тулыс каникулъёсы кутскозы Ужъёс дыръя 63 номеро школаысь 2-4 классъёсын дышетскисьёс 28 номеро школае выжозы, 1-тӥ, 5-11 классъёсысь дышетскисьёс – 67 номеро школае, 95 номеро лицейысь пиналъёс 60 номеро школаын дышетскозы. Школаосын пырон интыосты, юртъёслэсь инъетсэс тупатозы, юрт пушкез, тубат котыръёсты лэсьтыса быдэстозы, ӧсъёсты воштозы, инженер сӧзнэтъёсты выльдозы. Бадӟым саклык кышкытлыклэсь утиськонлы висъялозы. Школаосын асэрказ ужась тылпу сигнализациез, ивортон, калыкез эвакуировать карон но камера сӧзнэтъёсты воштозы. Антитеррористической ивортон сӧзнэтэз, утись сигнализациез, эскерон но пырон сӧзнэтъёсты пуктозы, возьмасьлэсь интызэ радъялозы. «Модернизация школьных систем образования» федерал программая тупатъян ужъёслы 107,8 миллион манет висъязы Тупатъян ужъёсты толсуре быдэсьтозы. Тодэ вайытом, Можгаысь 3 номеро школаез тупатъялозы, 700-лэсь трос дышетскисьёс огдырлы мукет дышетон юртъёсы выжозы. Сарапулысь 1 номеро школаын тупатъян ужъёс мыно. Удмуртиысь вить коррекционной дышетон ужъюртэз выльдозы.   Тегъёс: школаос тупатъянужъёс нылпиос Ижкар Удмуртия  